als_Latn dik_Latn sag_Latn
Pak ditë para zhvillimit të zgjedhjeve, KQZ ka paralajmëruar një kolaps të mundshëm në procesin zgjedhor, që ka të bëjë me ndalimin e komisionerëve zgjedhorë, punonjës të administratë nga drejtuesit për të bërë punën e tyre.
“Pranë KQZ-së kanë ardhur shqetësime lidhur me vonesat në dhënien e lejeve për nëpunësit e emëruar si komisionerë zgjedhorë, me vendim të KQZ-së, të cilët kanë depozituar kërkesa pranë burimeve njerëzore të institucioneve ku ata punojnë dhe nuk po marrin përgjigje”, deklaron KQZ, duke iu referuar urdhrit të Task-Forcës të drejtuar nga zv.kryeministrja Ledina Mandija.
Gjithashtu, KQZ ngre shqetësimin për pengesat që po u shkaktohen komisionerëve zgjedhorë, të cilët janë në marrëdhënie pune, ndërsa u bën thirrje drejtuesve të administratës publike që të mos krijojnë pengesa që cenojnë procesin zgjedhor:
“Ashtu si në Kodin Zgjedhor edhe në VKM nr. 473 të datës 1.06.2017, angazhimin si komisionerë të KZAZ-ve, KQV-ve apo GNV-ve, nuk e konsideron angazhim për qëllime politike apo elektorale, por e konsideron vetëm si një angazhim administrativ.
Pranë KQZ-së kanë ardhur shqetësime lidhur me vonesat në dhënien e lejeve për nëpunësit e emëruar si komisionerë zgjedhorë, me vendim të KQZ-së, të cilët kanë depozituar kërkesa pranë burimeve njerëzore të institucioneve ku ata punojnë dhe nuk po marrin përgjigje.
Vonesa e këtyre përgjigjeve, mos dhënia e lejeve për të ushtruar funksionin e komisionerit zgjedhor po pengon administrimin e procesit zgjedhor, pasi komisionerët nuk mund të kryejnë detyrat e tyre të ngarkuara nga Kodi Zgjedhor.
Pa komisionerë nuk mund të ketë zgjedhje, ndaj drejtuesit e administratës shtetërorë duhet të jenë përgjegjshëm dhe të mos bëhen pengesë. Nëse kjo situatë problematike e krijuar vetëm për 720 komisionerët e KZAZ-ve, vijon edhe për rreth 37 mijë komisionerët e KQV-ve dhe GNV-ve, procesi zgjedhor rrezikon të futet në kolaps.
Komisioni Qendror i Zgjedhjeve ju bën thirrje të gjithë drejtuesve të administratës publike, që të reagojnë menjëherë pas këtij apeli të KQZ-së, dhe të mos krijojnë pengesa artificiale të cilat cenojnë procesin zgjedhor”, përfundon KQZ.
als_Latn als_Latn als_Latn als_Latn als_Latn als_Latn als_Latn als_Latn